钦定古今图书集成/明伦汇编/官常典/第394卷 > 萧钧
## 钦定古今图书集成/明伦汇编/官常典/第394卷 > 萧钧

按《唐书萧瑀传》：“‘钧，瑀从子，有才誉。永徽中，累迁谏议
大夫、弘文馆学士。左武候属卢文操跳堞盗库财，高
宗以其职主干，当自盗罪死。钧曰：‘囚罪诚死，然恐天
下闻，谓陛下重货轻法，任喜怒杀人’。帝曰：‘真谏议也’。
诏原死。太常工为宫人通讯遗，诏杀之，且附律。钧言：
禁当有渐，虽附律，工不应死’。帝曰：‘如姬窃符，朕以为
戒，今不滥工死，然喜得忠言’。”即宥工，徙远裔。终太子
率更令。子瓘为渝州长史，居母丧，以毁卒。